Komission asetus (EY) N:o 65/2002, annettu 14 päivänä tammikuuta 2002, Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Telebania koskevien lentokiellon ja varojen sekä muiden taloudellisten resurssien jäädyttämisen laajentamisesta ja asetuksen (EY) N:o 337/2000 kumoamisesta annetun neuvoston asetuksen (EY) N:o 467/2001 muuttamisesta seitsemännen kerran



Virallinen lehti nro L 011 , 15/01/2002 s. 0003 - 0003



Komission asetus (EY) N:o 65/2002, annettu 14 päivänä tammikuuta 2002, Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Telebania koskevien lentokiellon ja varojen sekä muiden taloudellisten resurssien jäädyttämisen laajentamisesta ja asetuksen (EY) N:o 337/2000 kumoamisesta annetun neuvoston asetuksen (EY) N:o 467/2001 muuttamisesta seitsemännen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Telebania koskevien lentokiellon ja varojen sekä muiden taloudellisten resurssien jäädyttämisen laajentamisesta ja asetuksen (EY) N:o 337/2000 kumoamisesta 6 päivänä maaliskuuta 2001 annetun neuvoston asetuksen (EY) N:o 467/2001(1), sellaisena kuin se on viimeksi muutettuna komission asetuksella (EY) N:o 2604/2001(2), ja erityisesti sen 10 artiklan 1 kohdan toisen luetelmakohdan, sekä katsoo seuraavaa: (1) Asetuksen (EY) N:o 467/2001 10 artiklassa komissio valtuutetaan muuttamaan liite I joko Yhdistyneiden Kansakuntien turvallisuusneuvoston tai Telebania koskevan pakotekomitean päätösten perusteella. (2) Asetuksen (EY) N:o 467/2001 liitteessä I esitetään luettelo henkilöistä ja yhteisöistä, joita kyseisen asetuksen mukainen varojen jäädyttäminen koskee. (3) Talebania koskeva pakotekomitea päätti 11 päivänä tammikuuta 2002 muuttaa luetteloa henkilöistä ja yhteisöistä, joihin varojen jäädyttämistä sovelletaan, ja tämän vuoksi liite I olisi muutettava vastaavasti, ON ANTANUT TÄMÄN ASETUKSEN: 1 artikla Lisätään seuraavat henkilöt, yhteisöt ja elimet neuvoston asetuksen (EY) N:o 467/2001 liitteeseen I (nimet englanninkielisessä asussa): 1) Afghan Support Committee (ASC), alias Lajnat Ul Masa Eidatul Afghania, Jamiat Ayat-Ur-Rhas Al Islamia, Jamiat Ihya Ul Turath Al Islamia ja Ahya Ul Turas; toimistojen sijainti: pääpaikka - G.T. Road (todennäköisesti Grand Trunk Road), Near Pushtoon Garhi Pabbi, Peshawar, Pakistan; Cheprahar Hadda, Mia Omar Sabaqah School, Jalabad, Afganistan. 2) Revival Of Islamic Heritage Society (RIHS), alias Jamiat Ihia Al-Turath Al-Islamiya, Revival of Islamic Society Heritage On The African Continent, Jamia Ihya Ul Turath; toimistojen sijainti: Pakistan ja Afganistan. Huom. Tarkoitetaan ainoastaan kyseisen elimen Pakistanissa ja Afganistanissa sijaitsevia toimistoja. 3) Al-Libi Abd Al Muhsin, alias Ibrahim Ali Muhammed Abu Bakr - Yhteydessä kohdissa 1) ja 2) mainittuihin tahoihin. 4) Al-Jaziri, Abu Bakr, Algerian kansalainen, osoite: Peshawar, Pakistan - Yhteydessä kohdassa 1) mainittuun tahoon. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä tammikuuta 2002. Komission puolesta Christopher Patten Komission jäsen (1) EYVL L 67, 9.3.2001, s. 1. (2) EYVL L 345, 29.12.2001, s. 54.